**Бранислав Нушић – Хајдуци (одломак, прилагођено)**

**ЕПИДЕМИЈА**

Сутрадан одосмо као и обично у школу, где нас је чекало једно веома пријатно изненађење. Школска врата затворена, а на њима цедуља и на њој пише:

„Због епидемије нема предавања до даље наредбе“

* Живела епидемија! – кликнусмо сви у један глас, па се трком отиснусмо низ улицу како би што пре стигли кући да бацимо књиге.
* Де, шта ти је? – пита ме мајка.
* Немамо школу због епидемије!
* Каква ти је то епидемија?
* Па епидемија, знаш ваљда шта је епидемија!
* Не знам, - каже мајка, - реци ми, па ћу знати.
* Не знам ни ја, али не морам ни знати, главно је да због ње немамо школу.

Чим сам бацио књиге, одмах сам потрчао да се нађем са друговима. Одмах је кренуо разговор.

* Ала нам је ово упалило, - задовољно рече Дроња.
* А, истина, зна ли ко од вас шта је епидемија? – запитаће Глуваћ.

Дуго су нагађали шта је епидемија, а онда се јавио Сима Глуваћ:

* Знам ја, него нећу да вам кажем.
* Знаш, како да не, не знам само у којој си школи то учио, - рече му Врабац.
* Епидемија, то је једна богиња из старе Грчке! – поносно рече Глуваћ.
* Па што ми због грчке богиње да немамо школу? - упита га Врабац.
* Е па то не знам, - рече Глуваћ.

Још бисмо ми о томе разговарали да није наишао Цврца. Он нам исприча како му отац није поверовао да нема школе и да је отишао код директора. Тамо му је директор објаснио шта је то епидемија: то је болест, зараза и зато деца не иду у школу.

**Одговори на питања:**

1. Да ли си чуо/чула за реч „епидемија“? Шта значи та реч?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Која епидемија је тренутно актуелна у свету?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Да ли се радујеш што идеш у школу? Зашто?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Шта мислиш о учењу на даљину?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Шта ти је у овом тексту било смешно?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Наброј ликове (другаре) који се помињу у овом одломку.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Зашто су сви узвиклнули у један глас „Живела епидемија“?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Бранислав Нушић био је познати српски комедиограф. Пронађи основне податке о писцу. Запиши ко је комедиограф, у ком веку је живео Нушић и које је његово право име.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_